ΣΤΟ ΜΑΝΧΑΤΑΝ
ΥΠΑΡΧΟΥΝ ΔΥΟ ΟΜΑΔΕΣ ΝΤΕΤΕΚΤΙΒ ΠΟΥ ΕΡΕΥΝΟΥΝ ΑΝΘΡΩΠΟΚΤΟΝΙΕΣ:
ΤΟ ΒΟΡΕΙΟ ΚΑΙ ΤΟ ΝΟΤΙΟ ΜΑΝΧΑΤΑΝ.
ΕΡΕΥΝΟΥΝ ΤΙΣ ΠΙΟ ΕΙΔΕΧΘΕΙΣ ΚΑΙ ΔΥΣΚΟΛΕΣ ΥΠΟΘΕΣΕΙΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
7 ΙΟΥΛΙΟΥ 2009
ΟΔΟΣ ΡΕΚΤΟΡ 1-3
Η μαμά μου δούλευε στην οδό Ρέκτορ 2 ως καθαρίστρια.
Δούλευε από τις 5:00 μ.μ. μέχρι τις 11:00 μ.μ.
Στις 7 Ιουλίου, γύρω στις 10:30 μ.μ.,
μου τηλεφώνησε η συνάδελφός της, Ρόζα,
και ρώτησε αν η μαμά ήταν σπίτι.
Είπα "Τι εννοείς; Δεν είναι σπίτι.
Δεν είναι στη δουλειά; Δουλεύει".
Μου λέει "Όχι".
Θα έκαναν διάλειμμα γύρω στις 7:00 μ.μ.
Παραξενεύτηκε που το κινητό της ήταν κλειστό.
Έβγαινε ο τηλεφωνητής τότε.
Τηλεφώνησα στις θείες, στους θείους μου.
Συμφωνήσαμε να πάμε στη δουλειά της
για να δούμε αν θα τη βρίσκαμε.
Τα πρωινά, ήμουν φύλακας στην οδό Ρέκτορ 2.
Πήγα στον όροφο όπου δούλευε.
Φώναζα το όνομά της σε όλο το κτήριο, στους διαδρόμους,
στο υπόγειο.
Περίμενα μήπως ακούσω κάτι.
Ίσως είχε χτυπήσει. Ίσως ήταν κάπου και δεν ακουγόταν.
Την είχε δει κόσμος να μπαίνει στο κτήριο,
αλλά όχι να φεύγει.
Μιλήσαμε στον φύλακα που ήταν εκεί
και είπε ότι δεν είχε δει τη μαμά μου να φεύγει απ' το κτήριο.
Τότε καλέσαμε την αστυνομία.
Είχε εξαφανιστεί.
Κάθε υπόθεση αφαιρεί λίγο απ' την ψυχή σου.
Αυτήν τη δουλειά την κάνεις μόνο αν νοιάζεσαι πραγματικά.
Θες να μάθεις την αλήθεια.
Αυτό κάνουν οι ντετέκτιβ.
Μ' αρέσει να μαθαίνω για το παρασκήνιο.
Τι συνέβη πραγματικά;
Οι οικογένειες θέλουν να ξέρουν ποιος σκότωσε τον άνθρωπό τους.
Αυτό κάνω.
Στη Νέα Υόρκη,
η Αστυνομία Νέας Υόρκης…
Αυτό είναι.
ΑΝΘΡΩΠΟΚΤΟΝΙΕΣ
Όταν πηγαίνω στη δουλειά και κατευθύνομαι προς την πόλη,
βλέπω την πόλη μπροστά μου
και πάντα σκέφτομαι
"Απίστευτο.
Είμαι ντετέκτιβ στο Ανθρωποκτονιών της Αστυνομίας Νέας Υόρκης
στη Νέα Υόρκη".
Μεγάλωσα σε κακόφημη γειτονιά, στη νότια Τζαμάικα του Κουίνς.
Είχε ναρκωτικά.
Είχε πορνεία, συμμορίες.
Η απόφαση που πήρα τελικά
ήταν να βάλω την εκπαίδευση πάνω από τις κακές παρέες
και έγινα αστυνομικός.
8 ΙΟΥΛΙΟΥ 2009 Η ΕΡΙΝΤΑΝΙΑ ΑΓΝΟΕΙΤΑΙ 10 ΩΡΕΣ
Στις 8 Ιουλίου 2009,
πήγαμε στη δουλειά στις οκτώ το πρωί.
Τα τηλέφωνα είχαν πάρει φωτιά.
Μας τηλεφωνούσαν από το 1ο Τμήμα και από τα κεντρικά,
από το γραφείο του αστυνομικού διευθυντή.
Όλοι μιλούσαν
για μια αγνοούμενη καθαρίστρια
στο οικονομικό κέντρο.
Ο κόσμος ασχολείται κυρίως
με ό,τι συμβαίνει στο χρηματιστήριο σ' εκείνη την περιοχή.
Με τις μετοχές, με τους γρήγορους ρυθμούς
και με τα πολλά λεφτά που έρχονται και φεύγουν.
Αυτό είναι το ελκυστικό κομμάτι, αλλά υπάρχουν κι οι εργάτες.
Όταν φεύγουν οι κοστουμάτοι,
υπάρχουν αυτοί που καθαρίζουν, που σφουγγαρίζουν,
που κάνουν επισκευές.
Άνθρωποι που έχουν οικογένειες
και δουλεύουν σκληρά για να βγάλουν το ψωμί τους.
Οι ντετέκτιβ πήγαν στην οδό Ρέκτορ 2.
Στην αρχή, δεν είχαμε καθόλου πληροφορίες.
Ξέρουμε μόνο ότι ένα άτομο δεν επέστρεψε σπίτι.
Απ' έξω, ένας αρχηγός μάς μαζεύει
και μας λέει συνοπτικά τι συμβαίνει.
Μαθαίνουμε ότι η γυναίκα που αγνοείται
λέγεται Εριντάνια.
Είναι 46 ετών.
Δούλευε από τις πέντε μέχρι τις έντεκα.
Και κάποια στιγμή κατά τη βάρδιά της,
εξαφανίστηκε.
Κάτι που μου έκανε εντύπωση όταν έφτασα στο κτήριο
ήταν ότι είχε έρθει η οικογένειά της
μέσα σε λίγες ώρες αφού δεν μπορούσαν να τη βρουν.
Δεν συνηθίζεται στη Ν. Υόρκη.
Καταλάβαινες ότι ήταν πολύ δεμένοι.
Η αδερφή μου με περνάει 17 χρόνια.
Πάντα μου στεκόταν και με φρόντιζε.
Ήταν σπουδαία αδερφή και μητέρα.
Δεν θα μας εγκατέλειπε ποτέ. Αδύνατον.
Οι δικοί της είπαν ότι πάντα γύριζε σπίτι μετά τη δουλειά.
Οπότε, ήταν πολύ ασυνήθιστο
να φύγει από τη δουλειά χωρίς να το πει σε κανέναν,
ειδικά στη συνάδελφό της.
Οπότε, όλοι μπήκαμε σε υποψίες.
Δεν το συνήθιζε να εξαφανίζεται έτσι.
Να μην απαντάει στο τηλέφωνο.
Ανησύχησα πάρα πολύ.
Δούλευα εκεί ενάμιση χρόνο.
Η αδερφή μου, γύρω στους έξι μήνες.
Ξέρω πολύ καλά το κτήριο.
Το βράδυ που εξαφανίστηκε,
χτενίσαμε όλο το κτήριο,
κάθε όροφο.
Πήγα μέχρι και στο υπόγειο,
κοίταξα επάνω, φώναξα το όνομά της…
Αλλά υπήρχε σιωπή.
Η ΕΡΙΝΤΑΝΙΑ ΑΓΝΟΕΙΤΑΙ 12 ΩΡΕΣ
Το σημείο όπου εξαφανίστηκε
είναι στην καρδιά του οικονομικού κέντρου.
Οπότε, η αστυνομία το βλέπει πολύ σοβαρά.
Κάθε υπόθεση στο Νότιο Μανχάταν,
οτιδήποτε γίνεται νότια της 59ης οδού,
πάντα μεγαλοποιείται.
Ήξερα ότι θα τραβούσε την προσοχή των καναλιών.
Συνάδελφοι λένε ότι πάντα τρώνε μαζί της το βράδυ,
αλλά έχουν να τη δουν από τις οκτώ
και έχει εξαφανιστεί.
Έπρεπε να ψάξουμε όλους τους ορόφους
και να εκκενώσουμε το κτήριο.
Όλο το προσωπικό,
οι υπάλληλοι, οι καθαριστές, οι διαχειριστές ασανσέρ, όσοι ήταν εκεί,
έπρεπε να βγουν απ' το κτήριο
όσο γινόταν η έρευνα.
Ίσως υπάρχει πτώμα μέσα. Δεν ξέρουμε.
Είναι λίγο τρομακτικό.
Κάτι που έκανε το σημείο, την οδό Ρέκτορ 2,
ξεχωριστό για υπόθεση με αγνοούμενο
ήταν το γεγονός ότι είναι κάτι σαν αυτόνομο περιβάλλον.
Οπότε, υπάρχουν συγκεκριμένες έξοδοι και είσοδοι
και τα υπόλοιπα είναι στους ορόφους.
Είναι σίγουρα τρομακτικό
να ψάχνεις κάποιον ή κάτι σ' εκείνο το κτήριο,
επειδή έχει 26 ορόφους.
Ήρθε όλο το σώμα.
Ήρθαν και από άλλα τμήματα.
Όχι μόνο από την ομάδα ανθρωποκτονιών κι απ' το 1ο Τμήμα,
αλλά απ' το Νότιο και το Βόρειο Μινττάουν.
Όλοι συμμετέχουν.
Επιπλέον, έχεις ελικόπτερα στον αέρα.
Ήταν μια εξονυχιστική έρευνα σε όλο το κτήριο,
από πάνω μέχρι κάτω,
σε κάθε σπιθαμή.
Ψάξαμε το ντουλάπι της
και είδαμε ότι η τσάντα της ήταν ακόμα εκεί.
Είχα μάνα και τέσσερις αδερφές.
Δεν πάνε πουθενά χωρίς τσάντα.
Την έχουν κολλημένη πάνω τους.
Σίγουρα αυτό μας προβλημάτισε.
Το καροτσάκι και το τσιμπιδάκι της
βρέθηκαν στον όγδοο όροφο.
Γιατί ήταν στο πάτωμα;
Είχε παλέψει με κάποιον;
Ίσως ήταν περίπτωση σεξουαλικής επίθεσης
κι ο δράστης την κρατούσε όμηρο.
Πρέπει να ανακρίνουμε κόσμο.
Να μάθουμε ποιοι υπάλληλοι εργάζονταν σε υπηρεσίες συντήρησης.
Ποιος ήταν εκεί όταν η Εριντάνια είχε βάρδια;
Αυτοί που δούλευαν στο κτήριο τότε
για μένα ήταν όλοι μάρτυρες
ή άτομα που ήξεραν κάτι.
Σκεφτόμασταν διάφορα,
αλλά ο χρόνος ήταν πολύτιμος.
Όσο δεν τη βρίσκουμε, τόσο πιθανότερο να μη ζει.
Η ΕΡΙΝΤΑΝΙΑ ΑΓΝΟΕΙΤΑΙ 14 ΩΡΕΣ
Ξέραμε ότι, αν είχε φύγει απ' το κτήριο,
θα την είχαν τραβήξει οι διάφορες κάμερες στις εισόδους.
Στο κτήριο υπήρχαν 32 κάμερες.
Οκτώ ώρες υλικού από 32 κάμερες
που πρέπει να δεις και να μελετήσεις
είναι κάτι πολύ κουραστικό.
Στείλαμε τον καλύτερό μας.
Μπράιαν ΜακΛάουντ, γνωστός ως "Ο Θεός του βίντεο".
Φανταστικός ντετέκτιβ.
Ο Μπράιαν είναι πολύ ιδιόρρυθμος.
Σημαντική δουλειά.
Δεν κάνει για όλους, δεν έχουν όλοι το στομάχι.
Θα τη λιώσω αυτήν τη μύγα. Ειλικρινά.
Έντονος χαρακτήρας.
Όταν ήθελε να συγκεντρωθεί,
φορούσε τα ακουστικά του
και άκουγε χέβι μέταλ.
Μεταλλάς;
Κοίτα, όταν ήμουν νέος, είχα χαίτη.
Άκουγα χέβι μέταλ στο γραφείο όλη μέρα.
Ήταν πολύ υπομονετικός και επιμελής,
μπορούσε να κοιτάζει μια οθόνη για ώρες.
Αν είχε φύγει από το κτήριο,
ο Μπράιαν θα την έβρισκε, ή οτιδήποτε έμοιαζε ύποπτο.
Μη σου ξεφύγει τίποτα.
Ένα καρέ και ίσως σου ξεφύγει κάτι.
Την τσάκωσα.
Είναι βαρετό.
Παίρνει χρόνο.
Σου κουράζει τα μάτια.
Αλλά είχα την απαραίτητη υπομονή.
Η Εριντάνια μπήκε σε ένα ασανσέρ
για να πάει πάνω και να αρχίσει τη βάρδιά της.
Ήταν γύρω στις 5:12 μ.μ.
Δεν την ξαναβλέπουμε. Σε καμία κάμερα.
Δεν φαίνεται να βγαίνει από το ασανσέρ.
Ούτε να φεύγει από το κτήριο.
Πού είναι;
Η ΕΡΙΝΤΑΝΙΑ ΑΓΝΟΕΙΤΑΙ 19 ΩΡΕΣ
Για να την καταλάβουμε καλύτερα,
ψάχνουμε το παρελθόν της.
Τι σχέσεις είχε, αν είχε οικονομικά προβλήματα.
Ό,τι μπορείς να μάθεις για το θύμα.
ΕΡΙΝΤΑΝΙΑ ΡΟΝΤΡΙΓΚΕΣ
Η οικογένεια μάς είπε
ότι η Εριντάνια ήταν από τη Δομινικανή Δημοκρατία.
Η μαμά μου γεννήθηκε στο Σάντο Ντομίνγκο
και μετακόμισε στις ΗΠΑ το 1973.
Παντρεύτηκε τον πατέρα μου,
τον Χερόνιμο Φιγερόα,
και απέκτησε τρία παιδιά.
Σταμάτησε το σχολείο
για να μας φροντίσει.
Ήταν αρχηγός της οικογένειας.
Τα φαγητά της δεν υπήρχαν.
Τα περίμενα πώς και πώς σε Ευχαριστίες, Πρωτοχρονιά και Χριστούγεννα.
Πάντα ήθελε να μαζευόμαστε όλη η οικογένεια.
Μου θύμισε τη δική μου μαμά.
Ήταν μετανάστρια από τον Παναμά
και έκανε διάφορες δουλειές μέχρι να σταθεί στα πόδια της
για να ταΐσει την οικογένειά της και να μας δώσει τα απαραίτητα.
Μπορώ να φανταστώ, αν πάθαινε κάτι η μητέρα μου,
πώς θα αντιδρούσα εγώ.
Έκανε την υπόθεση πολύ προσωπική.
Το μυαλό μου είχε θολώσει.
Είχα στενοχωρηθεί, είχα πανικοβληθεί.
Προσευχόμουν στον Θεό να εμφανιζόταν ξαφνικά η μαμά μου.
Μάθαμε ότι η Εριντάνια είχε χωρίσει
κι αργότερα είχε επανασυνδεθεί με τον πρώην σύζυγό της.
Μιλήσαμε στην οικογένειά της.
Ο πρώην της δεν είχε έρθει στο σημείο.
Μέσα μου σκεφτόμουν
"Γιατί δεν είναι εδώ αυτός, με τις κόρες και τον αδερφό της;"
Ήταν ο βασικός ύποπτος.
Έπρεπε να του μιλήσουμε, να μάθουμε τι ξέρει.
Πέρα από τον σύζυγο…
Η οικογένεια είπε ότι πριν από μερικές μέρες
η Εριντάνια ήταν…
Πίστευε ότι την παρακολουθούσε κάποιος
που δούλευε στο κτήριο.
Η αδερφή μου είχε άσχημο προαίσθημα.
Είπε ότι ένας τύπος την κοιτούσε
όταν έμπαινε στο ασανσέρ για να πάει πάνω να καθαρίσει.
Ο δημοσιογράφος ήρθε στο σπίτι για να μας πάρει συνέντευξη.
Τα παιδιά λένε ότι η μαμά τους ανησυχούσε για κάποιον
που επίσης δούλευε στο κτήριο της οδού Ρέκτορ
και πίστευε ότι την παρακολουθούσε.
Την κοιτούσε περίεργα κι ένιωθε αγχωμένη.
Την κοιτούσε ενώ καθάριζε.
Είπε ότι κάποιος την είχε τρομάξει, την ακολουθούσε.
Το έκανε δύο φορές,
αλλά η κόρη της Εριντάνια μάς είπε
ότι λίγες μέρες πριν εξαφανιστεί,
προσπάθησε ξανά να της μιλήσει.
Η οικογένεια φοβάται πολύ με αυτήν την κατάσταση.
Κι εκείνη είχε ταραχτεί και φοβόταν πολύ,
εφόσον τους είχε μιλήσει.
Της είπα ότι θα προσπαθούσα να της βρω άλλη δουλειά.
Και είπε "Εντάξει".
Αν δεν πήγαινε καλά μες στη βδομάδα, θα έφευγε.
Ήταν διατεθειμένη να παραιτηθεί,
δεν ένιωθε ασφαλής.
Και το γεγονός ότι συνέβαινε επανειλημμένα…
Θα της επιτίθετο; Θα την απήγαγε;
Μέχρι πού θα έφτανε ο τύπος;
Αυτός που την παρακολουθούσε ήξερε καλά το κτήριο,
ήξερε πού ήταν οι έξοδοι και οι είσοδοι.
Ήταν κάποιος που βρισκόταν εκεί κάθε μέρα.
Ήξερε πού πήγαινε ο καθένας και τι ώρα,
τι ώρα έκλειναν οι πόρτες, τι ώρα άνοιγαν,
ποιος ήταν πού και πότε.
Έπρεπε να βρούμε ποιος ήταν το συντομότερο.
Ενώ ψάχναμε τον τύπο,
ντετέκτιβ πάνε να μιλήσουν με τον άντρα της Εριντάνια
και να δουν αν είχε άλλοθι.
Είχε πει ότι εκείνο το βράδυ δούλευε μέχρι τις οκτώ.
Μετά πήγε στο διαμέρισμά τους.
Μόνο εκείνος έμεινε στο σπίτι για να δει αν θα γυρίσει η μαμά μου.
Οι ντετέκτιβ επιβεβαίωσαν το άλλοθί του και τον απέκλεισαν από ύποπτο.
Εκείνη τη στιγμή, ήμασταν σίγουροι ότι δεν είχε καμία σχέση
με την εξαφάνιση της Εριντάνια.
Στο μεταξύ, καταφέραμε να βρούμε αυτόν που την παρακολουθούσε.
Τον φέραμε στο τμήμα, τον βάλαμε στην αίθουσα ανακρίσεων.
Ισχυρίστηκε ότι έπαιζε πινγκ πονγκ με φίλους
όταν η Εριντάνια ήταν στη δουλειά.
Όλα τα άτομα που είπε ότι ήταν στο πινγκ πονγκ μαζί του,
τους ανακρίναμε κι εκείνους, εξονυχιστικά και σε βάθος.
Τον αποκλείσαμε κι εκείνον από ύποπτο.
9 ΙΟΥΛΙΟΥ 2009 Η ΕΡΙΝΤΑΝΙΑ ΑΓΝΟΕΙΤΑΙ 2 ΗΜΕΡΕΣ
Έπρεπε να εντείνουμε τις προσπάθειες και να βρούμε την Εριντάνια.
Σχολαστικά, με αστυνομικά σκυλιά.
Ξέρουμε ότι, όταν έρχονται τα αστυνομικά σκυλιά,
αν υπάρχει κάτι, θα το βρουν.
Όταν τα σκυλιά ήρθαν στον 14ο όροφο,
μύρισαν κάτι δύο φορές στο πλυσταριό.
Εκεί βρίσκεται το σύστημα κλιματισμού και θέρμανσης του κτηρίου.
Είχαν προσωπικό έκτακτης ανάγκης, τους πάντες.
Όλοι εστίαζαν σ' αυτόν τον όροφο.
Περιμέναμε να μας ειδοποιήσουν ότι βρήκαν κάτι,
κάτι χρήσιμο, κάποια πληροφορία που δεν ξέραμε ως τότε.
Τελικά, τα σκυλιά είχαν κάνει λάθος.
Είναι εκνευριστικό.
Συμπονάς την οικογένεια γιατί ξέρεις ότι…
Με κάθε μέρα που περνάει, με κάθε ώρα που περνάει,
οι ελπίδες τους συρρικνώνονται.
Με κάθε δευτερόλεπτο και λεπτό που περνάει,
η οικογένεια τα χάνει.
Φοβόμαστε.
Δεν τρώμε.
Σε φάση…
Φοβόμαστε το χειρότερο.
Υπήρχαν πολλές κάμερες. Σας μιλάω για εκατοντάδες ώρες υλικού.
Είχα περάσει πολλές ώρες
να βλέπω ξανά και ξανά τα βίντεο από τις κάμερες,
να είμαι απόλυτα σίγουρος ότι δεν μου ξεφεύγει κάτι.
Ψάχνω αποδείξεις, οτιδήποτε ύποπτο.
Και το μόνο άτομο που ήταν…
Μόνο ο επιστάτης είχε κάπως παράξενη συμπεριφορά.
Ήταν στο ασανσέρ των εμπορευμάτων.
Και μετά ήταν στο υπόγειο.
Μετά πήγαινε στην αίθουσα συντήρησης,
όπου είχε το ντουλάπι του.
Είδα ό,τι κάμερα τον είχε τραβήξει
ενώ ήταν στο κτήριο.
Εξαφανίστηκε για αρκετά λεπτά.
Για περίπου 45 λεπτά.
Και, ξαφνικά, λίγο μετά τις οκτώ,
τον βλέπω στο υπόγειο.
Αλλά δεν φαίνεται πουθενά να βγαίνει από το ασανσέρ,
ούτε στο υπόγειο ούτε στο λόμπι.
Μόνο από τις σκάλες μπορεί να πήγε εκεί.
Βλέποντας τη συμπεριφορά του στα πλάνα, μου γεννήθηκαν ερωτήματα.
Αρχίσαμε να έχουμε πολλές υποψίες.
Ήταν πλέον απαραίτητο να τον ανακρίνουμε.
Πλέον σίγουρα συνδεόταν με το πού ήταν η Εριντάνια.
Τον έλεγαν Τζόσεφ Παμπόν.
ΤΖΟΣΕΦ ΠΑΜΠΟΝ
Του τηλεφώνησα και δέχτηκε να μας μιλήσει.
Ήθελα να γυρίσω στο τμήμα
για να είμαστε σε ελεγχόμενο περιβάλλον.
Όταν ήρθε ο Τζόσεφ Παμπόν,
είπε ότι δούλευε στο ασανσέρ εμπορευμάτων
κι ότι πήγαινε τις καθαρίστριες
στους ορόφους που έπρεπε να καθαρίσουν.
Μας εξήγησε ότι την πήγε στον όγδοο όροφο.
Εκεί που βρέθηκε το καρότσι και το τσιμπιδάκι της.
Δεν την ξαναείδε από τότε.
Ήταν Ιούλιος.
Ίδρωνες ακόμα και σε ιγκλού. Τόση ζέστη έκανε.
Φοράω αναγκαστικά κοστούμι λόγω επαγγέλματος.
Αν μπορούσα να φοράω σαγιονάρες και μαγιό, ας πούμε…
Ευχαρίστως.
Εκείνος φορούσε ένα ισοθερμικό μακρυμάνικο μπλουζάκι
και κοντομάνικο.
Σκέφτομαι
"Αυτός δεν πάει με τα καλά του.
Έχει ντυθεί λες και θα παίξει χιονοπόλεμο, Ιούλιο μήνα".
Με προβλημάτιζε όση ώρα του μιλούσα.
Του είπα να βγάλει το μπλουζάκι.
Είχε γρατζουνιές στους ώμους, στον λαιμό,
στον κορμό του.
Τον ρώτησα "Τι έχεις να πεις γι' αυτά;"
Είπε ότι το βράδυ της Τρίτης που είχε εξαφανιστεί η Εριντάνια,
του είχαν αναθέσει να είναι στο ασανσέρ εμπορευμάτων
και να ανεβοκατεβάζει τους εργάτες.
Είπε ότι τους βοηθούσε με τα καρότσια και τις ράβδους οπλισμού.
Του είπα
"Είσαι στο συνδικάτο οικοδόμων;"
Λέει "Ναι".
Γνωρίζω από την οικογένειά μου,
που ανήκει σε διάφορα συνδικάτα,
ξέρω ότι αν σου αναθέτουν μια δουλειά κι εσύ κάνεις άλλη, έμπλεξες.
Δεν αγγίζεις τίποτα άλλο, πέρα από το κουμπί του ασανσέρ.
Του λέω "Τους βοηθούσες να μπαινοβγαίνουν με τα καρότσια;"
Το θεώρησα αδιανόητο.
Δεν το πίστεψα ούτε για μια στιγμή.
Τον ικέτεψα.
"Αν της έκανες κάτι ή αν είναι στο κτήριο,
πες μας πού, να πάμε να τη βρούμε.
Να την πάμε στην οικογένειά της".
Συνέχισε να ισχυρίζεται ότι δεν είχε κάνει τίποτα.
Τον ανακρίναμε για 14 ώρες μέχρι τότε.
Τον ρωτήσαμε "Μπορούμε να σου πάρουμε δείγμα DNA;"
Δέχτηκε να μας δώσει δείγμα.
Το πήρε μόνος του.
Δεν παραδεχόταν ότι είχε κάνει κάποιο έγκλημα.
Οπότε, τον αφήσαμε αναγκαστικά ελεύθερο.
Δεν είχαμε πτώμα,
αλλά ενημέρωσα τους ανωτέρους μου
ότι πιστεύαμε πως αυτός ήταν ο νούμερο ένα ύποπτος.
Αρχίσαμε να ακολουθούμε τον Τζόσεφ Παμπόν
και να παρακολουθούμε πού πήγαινε,
γιατί ίσως να την είχε κάπου.
Μπορεί να την είχε σπίτι του.
Μπορεί να την είχε σε κάποιο άλλο μέρος.
Στείλαμε μερικούς ντετέκτιβ να τον ακολουθήσουν
και να μας ενημερώνουν για το πού πήγαινε.
Θέλαμε να παρακολουθούμε τον Παμπόν όλο το 24ωρο.
Ορίσαμε βάρδιες.
Τον ακολουθούσα όπου κι αν πήγαινε.
Αν πήγαινε να φάει κι έμενε ώρα εκεί,
στέλναμε άνθρωπο για να βεβαιωθούμε ότι είναι εκεί.
Κάναμε πολύ αισθητή την παρουσία μας.
Δεν μας πείραζε αν καταλάβαινε ότι τον παρακολουθούμε.
Σαν τον γάτο που παίζει με το ποντίκι. Εμείς εναντίον του.
Θα κερδίζαμε.
Την ψάχναμε για δύο μέρες.
Δεν υπάρχει στην κάμερα.
Δεν φαίνεται να φεύγει από το κτήριο.
Ψάξαμε εξονυχιστικά κάθε σπιθαμή του κτηρίου
και δεν τη βρήκαμε.
Δεν είναι λογικό αυτό.
Όχι μόνο νιώθαμε αποκαρδιωμένοι,
αλλά η δουλειά μας έγινε πολύ πιο δύσκολη.
Αυτό σημαίνει ότι η οδός Ρέκτορ 2
δεν θα ήταν το μόνο μέρος όπου θα εστίαζε η έρευνα,
αλλά ολόκληρη η Νέα Υόρκη.
Απέκτησε τεράστιες διαστάσεις.
Άρα χρειάζονταν περισσότεροι πόροι
και πιο διευρυμένη έρευνα.
Μπορούσε να είναι οπουδήποτε.
Διευρύναμε την περίμετρο παρακολούθησης με τις κάμερες ασφαλείας.
Τη βλέπουμε στην οδό Τρίνιτι;
Τη βλέπουμε στην οδό Γκρένουιτς;
Στην οδό Ρέκτορ, ανατολικά ή δυτικά;
Δεν απέδωσε καρπούς.
Δεν… Δεν τη βρήκαμε πουθενά.
"Γιατί δεν τη βρίσκω; Τι μου διαφεύγει;
Τι διαφεύγει σε όλους μας;"
Είμαστε πολλοί σ' αυτήν την υπόθεση.
Λίγο βόρεια της οδού Ρέκτορ, υπάρχει ένα μαγαζί
και βρήκαμε βίντεο του Τζόσεφ Παμπόν
από τη μέρα εξαφάνισης της Εριντάνια.
Πήραμε απόδειξη από το μαγαζί
που έδειχνε ότι ο Τζόσεφ Παμπόν είχε αγοράσει αλκοόλ από εκεί.
Ίσως η Εριντάνια τον πέτυχε να πίνει.
Ίσως να ακολούθησε λεκτική διαμάχη
κι εκείνος να της επιτέθηκε.
Η στιγμή που κάνεις το λάθος και πρέπει να το κουκουλώσεις.
Είναι αντανακλαστικό.
Αλλά δεν είχαμε λόγο σύλληψης.
Ακόμα δεν έχουμε πτώμα.
Δεν υπάρχει ακόμα αποδεδειγμένο έγκλημα.
Θα συνεχίσουμε να τον ακολουθούμε όπως μέχρι τώρα.
10 ΙΟΥΛΙΟΥ 2009 Η ΕΡΙΝΤΑΝΙΑ ΑΓΝΟΕΙΤΑΙ 3 ΗΜΕΡΕΣ
Τώρα ψάχνουμε σε σημεία όπου μπορεί να υπάρχει το πτώμα,
κι όχι σε μέρη όπου μπορεί να πήγε το θύμα.
Σκεφτήκαμε ότι ίσως
την έβαλαν σε κάποιον κάδο σκουπιδιών.
Τους μαζεύει ιδιωτική εταιρεία αποκομιδής απορριμμάτων.
Στέλνουμε άτομα στην Πενσυλβάνια
να ψάξουν τη χωματερή όπου πετούν τα σκουπίδια.
Οι συγγενείς βρίσκονται σε σύγχυση.
Η αστυνομία διεξήγαγε εξονυχιστική έρευνα
σε χωματερή της Πενσυλβάνια
με τα απορρίμματα του κτηρίου.
Δεν το πίστευα.
Η μαμά δεν ήταν σκουπίδι.
Σκεφτόμουν "Θεέ μου, λες να είναι εκεί η μαμά μου;"
Φρικτό…
να της κάνουν κάτι τέτοιο.
Στην τελική, δεν υπήρχε Εριντάνια Ροντρίγκες
ούτε αποδεικτικά στοιχεία
που θα μας βοηθούσαν να βρούμε την Εριντάνια Ροντρίγκες.
Είπαν ότι δεν βρήκαν πτώμα,
οπότε άρχιζα να ελπίζω κάπως ξανά.
Η 46χρονη Εριντάνια Ροντρίγκες αγνοείται ακόμα.
Η αστυνομία πιστεύει ότι είναι νεκρή.
Η οικογένεια είναι συντετριμμένη.
Περιμένουμε απαντήσεις.
Πήρε μεγάλη έκταση.
Κι όταν παίρνει τόση έκταση, τα κανάλια ρωτούν
την αστυνομία
"Τι συμβαίνει;"
Υπήρχε μεγάλος εκνευρισμός,
σε φάση "Πού σκατά είναι;"
Υπήρχε μεγάλη πίεση.
Διατέθηκαν πολλοί πόροι γι' αυτήν την υπόθεση.
Δεν γινόταν να συνεχιστεί έτσι.
Ο καθένας έπρεπε να γυρίσει στις υποθέσεις του,
να περιπολούν τους δρόμους.
Η αστυνομία θα μείωνε το προσωπικό της υπόθεσης
για να κάνουν άλλα πράγματα.
Δεν εξιχνιάζουμε την υπόθεση
και δεν κάνει καλό στο προφίλ της αστυνομίας.
Αρχίζουν να μας πιέζουν τα αφεντικά μας.
Τι να κάναμε;
Ο Ματαράτζο, αστυνομικός διευθυντής του Μανχάταν,
μας κάλεσε σε σύσκεψη.
Κάποια στιγμή, γυρνάει και μου λέει
"Τζον. Τι συμβαίνει;
Τι πιστεύεις; Πού είναι η γυναίκα;"
Γυρίζω και του λέω "Λογικά, είναι στο κτήριο ακόμα".
Λέει "Ας ψάξουμε πάλι το κτήριο".
11 ΙΟΥΛΙΟΥ 2009
Ψάχνουμε πάλι το κτήριο.
Δεν έφυγε από το κτήριο.
Να μπούμε μέσα και να βρούμε πού στο καλό είναι.
Φέρνουν δέκα αρχιφύλακες και εκατό αστυνομικούς
για να ψάξουν κάθε σπιθαμή του κτηρίου,
κάθε όροφο.
Το βλέπαμε προσωπικά.
Περνούσαμε πολύ χρόνο με την οικογένεια, με την υπόθεση.
Θέλαμε όλοι μια θετική έκβαση.
Δυστυχώς, δεν έγινε έτσι.
Μου τηλεφώνησε ένας ντετέκτιβ απ' το 9ο Τμήμα.
Είπε "Τζον, είμαι στον 12ο όροφο. Μόλις βγήκα απ' το ασανσέρ.
Πρέπει να έρθεις εδώ".
Ο 12ος όροφος ήταν υπό κατασκευή.
Φαίνονταν τα μπετά, το τσιμέντο. Χωρίς γυψοσανίδες, χωρίς έπιπλα.
Όταν βγήκα από το ασανσέρ,
στον όροφο μύριζε θάνατος.
Ο ντετέκτιβ μού είπε "Κοίτα μέσα".
Είδα ίχνη αίματος
και υπολείμματα από το φρεάτιο εξαερισμού.
Ήρθε η Υπ. Έκτακτης Ανάγκης και η Σήμανση.
Ανοίξαμε το φρεάτιο εξαερισμού.
Εκεί μέσα ήταν.
Τώρα πρόκειται για ανθρωποκτονία.
Στην αρχική έρευνα,
τα σκυλιά είχαν όντως μυρίσει κάτι.
Ο αέρας κυκλοφορούσε προς τα πάνω.
Στη δεύτερη έρευνα, ο αεραγωγός ήταν κλειστός
και ο αέρας έμεινε στον 12ο όροφο, όπου βρέθηκε η Εριντάνια.
Δυστυχώς, υπήρχε αποσύνθεση,
οπότε ήταν αδύνατη η αναγνώριση του πτώματος.
Αλλά μπορούσαμε να εικάσουμε ότι είναι η Εριντάνια.
Ήταν φιμωμένη,
δεμένη χειροπόδαρα, τα χέρια πίσω,
με ταινία στο στόμα.
Θυμάμαι ότι δεν ήταν συνηθισμένη ταινία.
Ήταν σαν προειδοποιητική ταινία, κίτρινο και μαύρο.
Περιέργως, η Εριντάνια συνήθως φορούσε έναν σταυρό στον λαιμό
και τώρα ήταν στο στόμα της.
Πολλοί είχαν τη θεωρία
ότι επρόκειτο για κάποιο είδος τελετουργικού.
Όταν σκέφτεσαι τι συνέβη σ' αυτήν τη γυναίκα…
Να πάρει. Την έβαλε στο φρεάτιο εξαερισμού.
Ποιος σκέφτεται να κάνει κάτι τόσο ακραίο;
"Έτσι θα την κρύψω".
Ο ιατροδικαστής ήρθε για να βγάλει το πτώμα.
Οι αστυνομικοί είναι εδώ όλη μέρα.
Περιμένουμε να μάθουμε ποιον βρήκαν στο κτήριο.
Πολλοί ελπίζουμε ότι δεν είναι εκείνη, αλλά…
Έχω κακό προαίσθημα.
Βρήκαν τη μαμά μου.
Τη βρήκαν στο φρεάτιο εξαερισμού,
δεμένη,
σαν ζώο.
Χτυπιόμουν στο τραπέζι της κουζίνας.
Τα αδέρφια μου προσπαθούσαν να με συγκρατήσουν.
Έκλαιγα χωρίς σταματημό.
Πώς το κάνεις αυτό σε έναν άνθρωπο
που πάντα βοηθούσε τους συνανθρώπους του;
Ήταν καλόκαρδη, στοργική.
Τους γέμιζε όλους χαρά.
Τι έκανε για να αξίζει κάτι τέτοιο;
Τη φανταζόμουν να φωνάζει.
Να φωνάζει για βοήθεια, αλλά…
Σε εκείνο το κτήριο, όσο κι αν φωνάζεις, δεν ακούει κανείς.
Είπα "Θα αποδώσουμε δικαιοσύνη για τη μνήμη της μητέρας σου".
Δεν άξιζε στην Εριντάνια αυτό που συνέβη εκεί.
ΓΡΑΦΕΙΟ ΙΑΤΡΟΔΙΚΑΣΤΗ
Μου ανέθεσαν να παρευρεθώ στη νεκροψία.
Ήξερα ότι ό,τι και αν έβρισκαν θα βοηθούσε με την υπόθεση.
Αιτία θανάτου, για αρχή, και στοιχεία σχετικά με το DNA.
Η σεξουαλική επίθεση αποκλείστηκε.
Δεν υπήρχαν τραύματα από αντικείμενο, από μαχαίρι, από σφαίρα.
Ούτε κατάγματα στο κρανίο.
Το υοειδές οστό της ήταν ακέραιο.
Οπότε, δεν την είχαν πνίξει ή κάτι τέτοιο.
Επειδή η Εριντάνια ήταν ακινητοποιημένη και δεμένη,
το κεφάλι της ήταν σκυφτό κι ο λαιμός της λυγισμένος.
Είχε ταινία στο στόμα, οπότε δεν έπαιρνε αρκετό αέρα.
Αιτία θανάτου κρίθηκε ότι ήταν η ασφυξία.
Πιθανότατα, ήταν ζωντανή όταν την έδεσαν.
Τη σήκωσαν, την έβαλαν στο φρεάτιο και το έκλεισαν μετά.
Δεν…
Ήταν…
Σαν να με μαχαίρωσαν στην καρδιά,
γιατί, όταν ήμουν στο υπόγειο και κοίταξα επάνω…
Κοίταξα το φρεάτιο,
φώναξα το όνομά της, προσπάθησα να την ακούσω…
Αν ήταν ζωντανή ακόμα, δεν μπορούσε
να ουρλιάξει, να φωνάξει το όνομά μου
ή να φωνάξει για βοήθεια, επειδή…
Είχε την προειδοποιητική ταινία στο στόμα.
Όλοι σου λένε "Δεν φταις εσύ. Μη σκέφτεσαι έτσι".
Αλλά φαντάσου να είσαι στη θέση μου.
Όταν μίλησα τελευταία φορά στην αδερφή μου,
είχε ένα περίεργο προαίσθημα.
Της είπα να περιμένει μερικές μέρες για να της βρω δουλειά αλλού.
Και να τι γίνεται μετά.
Μάλλον τα έκανα κι εκεί μαντάρα.
Δεν την άφησα να παραιτηθεί
και δεν έψαξα στον άδειο χώρο στον 12ο όροφο.
Για καλή μας τύχη, είχαμε ακόμα έναν ύποπτο.
Ο Τζόσεφ Παμπόν δεν είχε άλλοθι.
Ήταν στην οδό Ρέκτορ 2 και δούλευε
όταν δούλευε η Εριντάνια.
Ο Τζόσεφ Παμπόν ήταν ο μόνος
που είχε αδικαιολόγητες γρατζουνιές στο σώμα του.
Κατά τη νεκροψία, παίρνουν δείγματα DNA.
Παίρνουν αποκόμματα νυχιών
για να δουν αν υπάρχει DNA που δεν ανήκει στο θύμα.
Το μόνο πρόβλημα είναι…
Δεν είναι σαν γρήγορο τεστ κορονοϊού.
Έπρεπε να περιμένουμε το πόρισμα
και ελπίζαμε ότι θα βρίσκαμε
κάποια σύνδεση με τον Τζόσεφ Παμπόν
και τα δείγματα DNA από την Εριντάνια.
Καθώς ερευνούσαμε περισσότερο τον Τζόσεφ Παμπόν,
βρήκαμε πολλά περιστατικά ενδοοικογενειακής βίας κατά γυναικών.
Σε μία περίπτωση, μετά από καβγά με την πρώην κοπέλα του,
έσπασε τα παράθυρα του αμαξιού της με μπάλα του μπόουλινγκ.
Αυτό ενίσχυσε τις υποψίες μας
ότι μπορεί να είχε κάποια έκρηξη θυμού
και να έχασε τον έλεγχο με την Εριντάνια.
Είχαμε βάλει να τον παρακολουθούν αφού τον ανακρίναμε
για να ξέρουμε πού είναι συνέχεια.
Τον παρακολουθούσαμε μέχρι να βγουν τα αποτελέσματα του DNA
που θα μας αποδείκνυαν ότι εκείνος το έκανε.
Θα ήταν καταστροφικό αν μας ξέφευγε,
ενώ είχαν βγει τα αποτελέσματα του DNA.
Είχαμε κάποιον που πιθανότατα έκανε κάτι τόσο αποτρόπαιο.
Έδεσε μια γυναίκα, την έπνιξε.
Κι όμως, συνεχίζει τη ζωή του, λες και δεν έκανε τίποτα.
Κάτι άλλο που ήταν επίσης ανησυχητικό
ήταν ότι, αν είχε ιστορικό βίας,
μπορεί αν επιτεθεί στη νέα του κοπέλα.
17 ΙΟΥΛΙΟΥ 2009
10 ΗΜΕΡΕΣ ΜΕΤΑ ΤΗΝ ΑΝΘΡΩΠΟΚΤΟΝΙΑ ΤΗΣ ΕΡΙΝΤΑΝΙΑ ΡΟΝΤΡΙΓΚΕΣ
Στις 17 Ιουλίου,
με ενημέρωσαν ότι βγήκαν τα αποτελέσματα του DNA.
Είναι σχεδόν σίγουρο ότι το έκανε ο Τζόσεφ Παμπόν.
Όταν βγήκε το ένταλμα σύλληψης,
τηλεφώνησα στον Αλ Τάιτους
και του είπα "Φύγαμε. Ώρα να τον συλλάβουμε".
Έμενε στο Στάτεν Άιλαντ.
Βγήκε από τον κεντρικό δρόμο
και μπήκε σε ένα στενό.
Τον περικυκλώσαμε.
Βγήκαμε απ' τα αμάξια με τα όπλα
και του είπαμε να σταματήσει το αμάξι.
Όταν επιτέλους συλλάβαμε τον Παμπόν,
ήταν κι η κοπέλα του στο αμάξι.
Μπορεί να μην το κατάλαβε εκείνη τη στιγμή,
αλλά κάποια στιγμή, σίγουρα κατάλαβε
"Ζούσα με έναν δολοφόνο".
Καταλαβαίνεις;
Τη γλιτώσαμε απ' το να γίνει το επόμενο θύμα του.
Ήταν μια πολύ καλή κατάληξη
σε μια υπόθεση που είχε τραβήξει τόσο καιρό.
Καταφέραμε να συλλάβουμε τον Παμπόν,
να τον βάλουμε φυλακή.
Όταν μάθαμε τα νέα,
ότι συνέλαβαν τον Τζόσεφ Παμπόν για φόνο,
κι όλοι φώναζαν από τη χαρά τους και έκλαιγαν,
εγώ ήμουν χαρούμενος, αλλά…
Αφού μας ενημέρωσε η αστυνομία,
είχαμε ερωτήματα.
Για παράδειγμα, γιατί να κάνει κάτι τέτοιο;
Δούλευα με τον τύπο ενάμιση χρόνο.
Μιλούσαμε, μου έλεγε καλημέρα.
Μου μιλούσε στη ρεσεψιόν, έκανε τη δουλειά του.
Δεν είχα ποτέ πρόβλημα μαζί του.
Δεν του έκανα ποτέ τίποτα,
για να φτάσει σε σημείο να κάνει κακό στην αδερφή μου.
Δεν ήταν εχθρός μου. Συνάδελφος ήταν.
Τον φέραμε στο τμήμα,
τον βάλαμε σε κελί στο 1ο Τμήμα.
Το περιμέναμε πώς και πώς.
Ήμουν ανυπόμονος. Ήθελα να τον ανακρίνω ξανά.
Ήθελα να παραδεχτεί τι έκανε.
Ήταν προσωπικό για μένα πλέον.
Δυστυχώς, επικαλέστηκε το δικαίωμά του για δικηγόρο
και δεν τον ανακρίναμε.
Αλλά στη δίκη,
ο Παμπόν καταδικάστηκε
και του επιβλήθηκε ποινή 25 ετών έως ισόβια.
Και…
Είναι η μοίρα που του αξίζει.
Όταν είπαν ότι ήταν ένοχος,
έγινα κομμάτια.
Όλοι μας γίναμε.
Δεν το είχε μετανιώσει.
Γελούσε ενώ μας κοίταζε.
Μου ράγισε την καρδιά.
Χρειάστηκα ό,τι δύναμη είχα,
όσο κουράγιο μπορούσα να κάνω,
για να μην του χιμήξω.
Ήθελα να του δώσω μπουνιά, πίσω στο κεφάλι.
Ήθελα να τον στραγγαλίσω.
Ο Παμπόν δεν είπε ποτέ γιατί το έκανε.
Μέχρι και σήμερα, περιμένουμε αυτήν την απάντηση.
Ποιος ήταν ο λόγος; Του έκανε τίποτα η μαμά μου;
Του είπε κάτι και τον θύμωσε;
Γιατί;
Νομίζω ότι έχασε τον έλεγχο.
Το έκανε πάνω σε μια στιγμή θυμού.
Όπως είχε κάνει στο παρελθόν, με τις άλλες γυναίκες.
Πάλεψε για τη ζωή της. Είμαι σίγουρος.
Εκείνες τις τελευταίες στιγμές, ξέρω ότι ήταν πολύ τρομαγμένη.
Αλλά έφυγε.
Δεν θα γυρίσει πίσω.
Η ζωή μου δεν προχώρησε.
Το νιώθω βαθιά μέσα μου.
Μέχρι και σήμερα, δεν καταλαβαίνω τι συνέβη.
Άλλαξε την οικογένειά μας για πάντα.
Ερευνούσαμε την υπόθεση και βλέπαμε την οικογένεια,
τον πόνο τους και…
Όλος ο κόπος μας για να βρούμε στο τέλος τον ένοχο…
Ξέρεις, δεν θα το ξεχάσω ποτέ.
Μικρός θεωρούσα την Αστυνομία Νέας Υόρκης
ως τη μεγαλύτερη συμμορία στη Νέα Υόρκη.
Αλλά δουλεύοντας μαζί τους τόσα χρόνια,
διαπίστωσα ότι είναι κάτι σαν οικογένεια.
Ο κόσμος δεν καταλαβαίνει πόσα κάνει η αστυνομία.
Δεν είναι ένα σώμα καταπίεσης.
Οι πολίτες δεν είναι αγριάνθρωποι
που πάμε και τους ορμάμε.
Δυο χρόνια μετά τη δίκη,
αποσύρθηκα με σκοπό
να κάνω το παν για να φέρω κοντά αστυνομία και πολίτες.
Από αστυνομικός, απέκτησα διδακτορικό,
διδάσκω στο πανεπιστήμιο Τζον Τζέι.
Η σύλληψη αφαιρεί την ελευθερία του ατόμου.
Ετοιμάζω την επόμενη γενιά αστυνόμων.
Να ακούτε όλα τα γεγονότα και τα στοιχεία
και μετά να κρίνετε αν κάποιος είναι αθώος ή ένοχος,
όχι μόνο με βάση την εμφάνισή του ή στερεότυπες προκαταλήψεις…
Ο στόχος μου είναι να σας δώσω να καταλάβετε
ότι υπάρχουν διάφορες οπτικές.
Κάποιες σαν τη δική σας, κάποιες διαφορετικές.
Όταν γίνεσαι αστυνομικός, πρέπει να το αναγνωρίζεις.
Δεν πρέπει να τους φέρεσαι διαφορετικά λόγω της καταγωγής τους.
Έτσι θα καταλάβουν οι φοιτητές σε τι κόσμο θα μπουν.
Αυτό είναι σημαντικό για μένα.
Εργαζόμαστε για το κοινό καλό,
για να κάνουμε τον κόσμο καλύτερο και πιο ασφαλή.
ΣΤΑ ΕΠΟΜΕΝΑ
Το σύνδρομο του επιζήσαντα από την 11η Σεπτεμβρίου
με ωθεί να πηγαίνω στη Μέση Ανατολή.
Ήμουν εξωτερικός συνεργάτης των πεζοναυτών.
Στην τελευταία θητεία στο Αφγανιστάν,
με ενημέρωσαν ότι θα άνοιγαν ξανά την υπόθεση Χάουαρντ Πίλμαρ.
ΧΑΟΥΑΡΝΤ ΠΙΛΜΑΡ
Τον δολοφόνησαν στο γραφείο.
Δεν ήξερα κανέναν που να τον θέλει νεκρό,
να τον θέλει δολοφονημένο έτσι.
Λίγες ανεξιχνίαστες υποθέσεις μένουν στο μυαλό μου,
αλλά την υπόθεση Πίλμαρ τη σκεφτόμουν για χρόνια.
Ήμασταν πολύ κοντά.
Κάθε ντετέκτιβ
έχει μια υπόθεση που δεν έχει καταφέρει να εξιχνιάσει.
Γίνεται ο ανεκπλήρωτος πόθος της καριέρας τους.
Τον Χάουαρντ τον έσφαξαν σαν γουρούνι στο μαντρί,
σαν ζώο.
Υποτιτλισμός: Κατερίνα Περδικάκη